અમરેલીના વરસડા નજીક વહેલી સવારે એક એસ.ટી. બસ અને એક ટ્રક વચ્ચે ગમખ્વાર અકસ્માત સજાર્તા બાળક સહિત ચારના મોત થયા હતા. જ્યારે એસ.ટી. બસના ચાલક, કન્ડકટર અને ટ્રક ડ્રાઈવર સહિત 25થી પણ વધુ લોકો ગંભીર રીતે ઘવાયા હતા. બસમાં કેટલાય સમય સુધી ફસાયેલા મુસાફરોને બહાર કાઢવા માટે સ્થાનિક લોકો, અમરેલી તાલુકા પોલીસ, લાઠી પોલીસ, અમરેલી ફાયર, એસ.ટી.ની ક્રેઈન તથા જેસીબીને કામે લગાવ્યા બાદ બહાર કાઢી અમરેલી સિવિલ હોસ્પિટલે ખસેડવામાં આવ્યા હતા જ્યાં તમામને સારવાર આપવા માટે ડોકટર્સ તથા સિવિલના સ્ટાફે જહેમત ઉઠાવી હતી. જ્યારે રોડ ઉપર બે-બે કિ.મી. સુધી ટ્રાફિકજામ થયો હતો.